સંજયના મુખનું ‘सव्रीड’ – શરમાઈ ગયેલો – એ વિશેષણ ધ્યાનમાં લેવા જેવું છે. ભીમે કથામાં પૂર્વે યુધિષ્ઠિરને શબ્દો સાથે રમત રમવાનો આગ્રહ કર્યો હોય, અને પ્રસ્તુત પ્રસંગે આગળ ઉપર દ્રોણ સાથે અશ્વત્થામા વિશે તથા કથામાં આગળ ઉપર ગાંધારી સાથે દુ:શાસનનું લોહી પીવા વિશે તે તદ્દન જૂઠું બોલ્યો હોય, તો પણ પોતે એવું કાંઈ પ્રત્યક્ષમાં કરવાનો તેનો કથામાંનો આ પહેલો જ પ્રસંગ છે. તેથી જ કૃષ્ણના ‘યોગ’માં સુધારો કર્યા પછી સુધ્ધાં ભીમ તે ‘યોગ’ને અમલમાં મૂકતી વખતે મનમાં, ભલેને તેટલા પૂરતો, શરમાયો છે.